भोजपुरी सिनेमा के 'आइटम गर्ल' संभावना सेठ बियाह के बाद फेर एक बेर सिनेमा के पर्दा प धूम मचावे के तैयारी में बाड़ी। संभावना अपना ए पारी के शुरुआत खेसारी लाल यादव अवुरी काजल राघवानी के मुख्य भूमिका वाली 'बाबरी मस्जिद' से करीहे।
ए फिल्म में संभावना के रूप बहुत लोग के चौंका सकता। संभावना खुद अपना ए रूप के फोटो सोश्ल मीडिया प जारी कईली, जवना के बारे में बतावल जाता कि संभावना अपना के पहिले जादे आकर्षक देखावे खाती अपना वजन में 11 किलो के कमी ले आईल बाड़ी।
माँ केला देवी फिल्म्स के बैनर तरे बनत 'बाबरी मस्जिद' के शूटिंग के शुरुआत संभावना के आइटम सॉन्ग से उत्तर प्रदेश के इटावा में भईल। संभावना ए आईटम सॉन्ग से फिल्म के निर्माता बहुत उम्मेद लगवले बाड़े अवुरी कहल जाता कि ए गाना में उनुका "लटका-झटका" दर्शक के झूमे प मजबूर क दिही।
एकरा से पहिले 15 अक्टूबर के इटावा में निर्माता धीरेन्द्र चौबे के फिल्म 'बाबरी मस्जिद' के मुहूर्त बहुत धूम-धाम से कईल गईल। ए मौका प मौजूद भोजपुरी सिनेमा के सुपरस्टार रवि किशन ए फिल्म के टीम के आपन शुभकामना दिहले।
उत्तर प्रदेश सरकार के कैबिनेट मंत्री अवुरी समाजवादी पार्टी के प्रदेश अध्यक्ष शिवपाल सिंह यादव अवुरी पूर्व विधानपार्षद रामनरेश यादव के मौजूदगी में भईल ए मुहूर्त समारोह में रवि किशन के अलावे खेसारी लाल यादव, काजल राघवानी, अनारा गुप्ता समेत फिल्म जगत से जुडल बहुत लोग मौजूद रहले।
फिल्म 'बाबरी मस्जिद' में खेसारी लाल यादव, काजल राघवानी, अवधेश मिश्रा, संभावना सेठ अवुरी अनारा गुप्ता मुख्य भूमिका में देखाई दिहे जबकि फिल्म के कहानी मनोज कुशवाहा के बाटे। निर्देशक देव पांडेय के ए फिल्म में संगीत घुँघुरु जी के बा जबकि गीत पवन पांडेय, कवी जी अवुरी आज़ाद सिंह लिखले बाड़े।
bho_Deva bho_Deva bho_Deva bho_Deva bho_Deva bho_Deva